**OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA OPĆINE ČEPIN ZA 2023. GODINU**

1. **UVODNE NAPOMENE**

Zakonom o proračunu („Narodne novine“ br. 144/21) i Pravilnikom o polugodišnjem i godišnjem izvještaju o izvršenju Proračuna („Narodne novine“ br. 85/23) propisana je obveza sastavljanja i podnošenja polugodišnjeg izvještaja o izvršenju proračuna predstavničkom tijelu na donošenje do 30. rujna tekuće proračunske godine.

Zakonom o proračunu i Pravilnikom o polugodišnjem i godišnjem izvještaju o izvršenju proračuna („Narodne novine“ br. 85/23 članak 4. propisan je sadržaj polugodišnjeg Izvještaja o izvršenju proračuna. Polugodišnji izvještaj o izvršenju proračuna sadrži: opći dio, posebni dio, obrazloženje i posebne izvještaje.

**1. Opći dio polugodišnjeg izvještaja o izvršenju proračuna sadrži:**

1. Sažetak Računa prihoda i rashoda i račun financiranja
2. Račun prihoda i rashoda i
3. Račun financiranja

**2. Posebni dio polugodišnjeg izvještaja o izvršenju proračuna sadrži:**

1. Izvještaj po organizacijskoj klasifikaciji
2. Izvještaj po programskoj klasifikaciji

**3. Obrazloženje polugodišnjeg izvještaja o izvršenju proračuna sadrži:**

a) Obrazloženje općeg dijela izvještaja o izvršenju proračuna

**4. Posebni izvještaji u polugodišnjem izvještaju o izvršenju proračuna:**

1. Izvještaj o korištenju proračunske zalihe
2. Izvještaj o zaduživanju na domaćem i stranom tržištu novca i kapitala i
3. Izvještaj o danim jamstvima i plaćanjima po protestiranim jamstvima

U skladu s ovom zakonskom obvezom sastavljen je Polugodišnji izvještaj o izvršenju Proračuna Općine Čepin za 2023. godinu.

**Financiranje javnih rashoda izvršeno je na osnovi slijedećih financijsko planskih dokumenata :**

* Proračun Općine Čepin za 2023. godinu (Službeni glasnik Općine Čepin broj 29/2022),
* Odluka o izvršavanju proračuna Općine Čepin za 2023. godinu (Službeni glasnik Općine Čepin broj 29/2022),

1. **OBRAZLOŽENJE OPĆEG DIJELA IZVJEŠTAJ O IZVRŠENJU PRORAČUNA**

**1. OBRAZLOŽENJE OSTVARENIH PRIHODA I PRIMITAKA, RASHODA I IZDATAKA**

Ukupni prihodi/primici proračuna ostvareni su u visini 4.812.216,61 eura odnosno 47,93 % od plana.

Ukupni rashodi/izdaci iznose 4.736.371,95 eura, odnosno 47,18 % od plana.

**1.1. PRIHODI I PRIMICI**

Ukupni prihodi i primici ostvareni u promatranom razdoblju iznosili su 4.812.216,61 eura, odnosno 47,93 % planiranih prihoda i primitaka u 2023. godini.

**Prihodi Općine Čepin u prvom polugodištu 2023. godine su:**

* 1. PRIHODI POSLOVANJA,

1. PRIHODI OD PRODAJE NEFINANCIJSKE IMOVINE.

1.1.1. ***PRIHODI POSLOVANJA*** ostvareni su u iznosu od 2.831.464,41 eura ili 45,79 % u odnosu na godišnji plan.

Prihodi poslovanja su:

***Prihodi od poreza*** ostvareni su u iznosu od 1.587.722,71 eura, što je 62,72 % u odnosu na godišnji plan.

***Pomoći* obuhvaćaju:** prihode po osnovu raznih oblika pomoći, (unutar opće države ili iz inozemstva). Ostvareni su u iznosu od 830.933,13 eura , što je 32,31 % u odnosu na godišnji plan. Prihodi od pomoći ostvareni su manje zbog toga što nisu izvršene uplate po svim podnesenim Zahtjevima za nadoknadom sredstava za projekte koji su se planirali za 2023. godinu.

***Prihodi od imovine*** *ostvareni su u iznosu od* 60.854,22 eura *ili* 16,67 % u odnosu na godišnji *plan. Ovi prihodi ostvareni su manje jer je tijeku javni natječaj za zakup zemljišta, prema budućim ugovorima o zakupu državnog poljoprivrednog zemljišta umjesto dosadašnjeg dospijeća 30.6. dospijeće će biti 31.12.*

***Prihodi od upravnih i administrativnih pristojbi, pristojbi po posebnim propisima i naknada*** *ostvareni su u iznosu od* 328.915,03 eura *ili* 48,66 % u odnosu na godišnji plan.

Najveći dio odnosi se na komunalnu naknadu .

Komunalna naknada namjenski je prihod, uplaćuje se tromjesečno, a namjena je održavanje čistoće javnih površina, nerazvrstanih cesta i javne rasvjete. Prihod od komunalne naknade je 114.317,70 eura.

1.1.2. ***PRIHODI OD PRODAJE NEFINANCIJSKE IMOVINE*** ostvareni su u iznosu od 3.310,00 eura ili 0,48% u odnosu na godišnji plan. Prihodi od prodaje nefinancijske imovine su:

* Prihodi od prodaje neproizvedene dugotrajne imovine
* Prihodi od prodaje proizvedene dugotrajne imovine

Prihodi od prodaje neproizvedene dugotrajne imovine *–* ostvareni su u iznosu od 3.310,00 eura i ostvareni su prodajom zemljišta u vlasništvu Općine Čepin

Prihodi od prodaje proizvedene dugotrajne imovine nisu ostvareni.

**1.2. RASHODI I IZDACI**

Ukupni proračunski rashodi i izdaci izvršeni su u iznosu od 4.736.371,95, eura, odnosno 47,18 % u odnosu na godišnji plan.

Prema ekonomskoj klasifikaciji rashodi i izdaci su:

1.2.1. ***RASHODI POSLOVANJA*** izvršeni u iznosu od 2.032.752,74 eura što je 39,29 % u odnosu na godišnji plan.

Kod *Rashoda za zaposlene* realizacija je 149,66 % ili u iznosu 540.517,22 eura. Ovaj iznos se odnosi na zaposlene službenike i namještenike, dužnosnika, zaposlenike kod proračunskih korisnika Centar za kulturu, Javna vatrogasna postrojba Čepin i Dječji vrtić Zvončić.

Materijalni rashodi ostvareni su u iznosu od 1.007.080,92 eura, što je 39,31 % u odnosu na godišnji plan.

Financijski rashodi ostvareni su u iznosu od 35.887,01 eura, što je 73,66 % u odnosu na godišnji plan.

Subvencije su ostvarene u iznosu od 7.500,00 eura, što je 2,90 % u odnosu na godišnji plan.

Pomoći dane u inozemstvo i unutar općeg proračuna iznose 21.478,36 eura, što je 43,98 % u odnosu na godišnji plan.

Naknade građenima i kućanstvima na temelju osiguranja i druge naknade ostvarene su u iznosu od 126.973,57 eura što je 46,42 % u odnosu na godišnji plan.

*Ostali rashodi* ostvareni su u iznosu od 179.904,79 eura što je 35,63 % u odnosu na godišnji plan. Ostvareni rashodi manji su u prvom polugodištu jer su ostvareni nakon 30.6.2023.

1.2.2. ***RASHODI ZA NABAVU NEFINANCIJSKE IMOVINE*** realizirani su u iznosu od 1.153.928,07 eura, odnosno 35,77 % u odnosu na godišnji plan. Ovi rashodi su ostvareni u manjem iznosu zbog toga što zbog provedbe postupka javne nabave nisu započeli svi planirani postupci.

1. **PRIKAZ OSTVARENOG MANJAK PRIHODA**

U razdoblju od 1.1.2023. do 30.6.2023. g. Općina Čepin je ostvarila ukupne prihode i primitke u iznosu od 4.812.216,61 eura i ukupne rashode i izdatke u iznosu od 4.736.371,95 eura. Navedeno rezultira viškom prihoda u iznosu od 75.844,66 eura. Manjak prihoda i primitaka – preneseni iznosi 115.456,45 eura.

Manjak prihoda i primitaka za pokriće u sljedećem razdoblju iznosi 39.611,79 eura.

1. **STANJE NOVČANIH SREDSTAVA**

Stanje novčanih sredstva na žiro računu na dan 30.6.2023. godine iznosilo je 185.401,04 eura,

Na podračunu 10.501,66 eura, a stanje u blagajni na dan 30.6.2023. godine iznosilo je 730,48 eura.

1. **POSEBNI IZVJEŠTAJI U POLUGODIŠNJEM IZVJEŠTAJU O IZVRŠENJU PRORAČUNA**
2. **Izvještaj o korištenju proračunske zalihe**

Općina Čepin u razdoblju od 1.1.2023. do 30.6.2023. godine nije koristila sredstva proračunske zalihe.

1. **Izvještaj o zaduživanju na domaćem i stranom tržištu novca i kapitala**

Općina Čepin se u razdoblju od 1.1.2023. do 30.6.2023. godine zadužila se:

* Kratkoročni kredit -ostatak 40.053,18 eura
* Kratkoročni kredit na iznos 750.000,00 eura
* Kratkoročni kredit na iznos 750.000,00 eura
* Dugoročni kredit za izgradnju sportske dvorane 437.389,02 eura

1. **Izvještaj o danim jamstvima i plaćanjima po protestiranim jamstvima**

U razdoblju od 1.1.2023. do 30.6.2023. godine Općina Čepin nije davala jamstva.